Ketlīna Rubinsa

Ketlīna Heliseja "Keita" Rubinsa (Kathleen Hallisey "Kate" Rubins, dzimusi ) ir ASV mikrobioloģe. Viņa no 2009. līdz 2025. gadam bija Nacionālās aeronautikas un kosmosa administrācijas (NASA) astronaute, veikusi divus lidojumus kosmosā.

Rubinsas pirmais kosmiskais lidojums sākās 2016. gada jūlijā, ar Sojuz MS-01 dodoties uz Starptautisko kosmosa staciju. Viņa bija 48. ekspedīcijas un 49. ekspedīcijas lidojuma inženieris. Uz zemes atgriezās 2016. gada oktobrī.

Otro reizi Rubinsa devās kosmosā 2020. gada oktobrī ar kosmosa kuģi Sojuz MS-17. Viņa bija SKS 63. un 64. ekspedīcijas lidojuma inženiere.

2025. gada 28. jūlijā Ketlīna Rubinsa atstāja NASA astronautu vienību.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Sojuz MS-01   Anatolijs IvaņišinsTakuja Oniši Lidojuma inženieris 115 d 2 h 22 min SKS-48, SKS-49 Sojuz MS-17   Sergejs RižikovsSergejs Kuds-Sverčkovs Lidojuma inženieris 184 d 23 h 10 min SKS-63,  SKS-64

Iziešanas atklātā kosmosā:
MisijaSlūžu kameraKosmonauti Sākums (UTC)BeigasIlgums Darbība SKS-48 EVA-1 Quest Džefrijs ViljamssKetlīna Rubinsa  12:04 18:02 5 h 58 min Saslēgšanās adaptera IDA-2 uzstādīšana, pievienojot to adapterim Pressurized Mating Adapter pie Harmony moduļa. Pēc primāro uzdevumu paveikšanas iziešana pārtraukta, jo pārtrauca darboties Viljamsa austiņu labais skaļrunis. SKS-48 EVA-2 Quest Džefrijs ViljamssKetlīna Rubinsa  11:53 18:41 6 h 48 min Salocīts rezerves radiators pie P6 segmenta, kurš agrāk tika izmantots dzesēšanas sistēmas remonta darbos. Uzstādītas divas videokameras pie P1 segmenta; nomainīts kameras apgaismojums. Apskatīts saules bateriju paneļa pagriešanas mehānisms, kam pēdējo mēnešu laikā bija novērota vibrācija. SKS-64 Quest Ketlīna RubinsaViktors Glovers  11:12 18:16 7 h 4 min Saules bateriju paneļu modifikācijas komplektu uzstādīšanas darbi, kas noritēja lēnāk nekā paredzēts. Uz fermas P6 segmenta tika uzstādīts komplekts 2B, bet bija problēmas ar skrūvēm. 4B komplekta augšējais trijstūris tika samontēts, bet netika uzstādīts. SKS-64 Quest Ketlīna RubinsaSoiči Noguči  11:37 18:33 6 h 56 min Tika pabeigta saules bateriju paneļu modifikācijas komplekta 4B uzstādīšana un pievilktas komplekta 2B skrūves.

 Ārējās saites 
 NASA biogrāfiskie dati 

Kategorija:ASV astronauti
Kategorija:Kosmonautes
Kategorija:NASA astronauti